Document ID: 31995R2196

KOMMISSIONENS FORORDNING (EF) Nr. 2196/95 af 18. september 1995 om ændring af Kommissionens forordning (EØF) nr. 2191/81 om støtte til smør, som købes af institutioner eller organisationer, der ikke arbejder med gevinst for øje
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1538/95 (2), særlig artikel 12, stk. 3, og
ud fra følgende betragtninger:
I Kommissionens forordning (EØF) nr. 2191/81 (3), senest ændret ved forordning (EF) nr. 455/95 (4), er der fastsat støtte til smør, som købes af institutioner eller organisationer, der ikke arbejder med gevinst for øje; newzealandsk smør, der sælges i Det Forenede Kongerige, kan opnå en reduceret støtte, såfremt det opfylder kravene til første kvalitet i denne medlemsstat; præferenceordningen for indførsel af newzealandsk smør er fra den 1. juli 1995 konsolideret i den landbrugsaftale, der er indgået i forbindelse med de multilaterale handelsforhandlinger under Uruguay-runden; toldsatsen for newzealandsk smør, der indføres i forbindelse med toldkontingentet, er fastsat i Kommissionens forordning (EF) nr. 1600/95 af 30. juni 1995 om gennemførelsesbestemmelser for importordningen og om åbning af toldkontingenter for mælk og mejeriprodukter (5), ændret ved forordning (EF) nr. 1763/95 (6); forordning (EØF) nr. 2191/81 bør derfor ændres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 2, stk. 3, i forordning (EØF) nr. 2191/81 affattes således:
»3. Den i stk. 1 omhandlede støtte kan ikke ydes samtidig med nedsættelse af tolden for newzealandsk smør som omhandlet i bilag I til Kommissionens (EF) nr. 1600/95 (*). I denne forbindelse nedsættes den i stk. 1 omhandlede støtte med forskellen mellem satsen i den fælles toldtarif for smør og den nedsatte toldsats.
(*) EFT nr. L 151 af 1. 7. 1995, s. 12.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. september 1995.

Labels: 4
17
5
3
18